REGOLAMENT TAL-KUMMISSJONI (KE) Nru 308/2008
tat-2 ta’ April 2008
li jistabbilixxi, skond ir-Regolament (KE) Nru 842/2006 tal-Parlament Ewropew u tal-Kunsill, il-format għan-notifika tal-programmi ta’ taħriġ u ċertifikazzjoni ta’ l-Istati Membri
(Test b’relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament (KE) Nru 842/2006 tal-Parlament Ewropew u tal-Kunsill tas-17 ta’ Mejju 2006 dwar ċerti gassijiet serra fluworinati (1), u b’mod partikulari l-Artikolu 5(5) tiegħu,
Billi:
(1)
Il-format tan-notifika għandu jikkonsisti mit-tagħrif essenzjali meħtieġ sabiex jippermetti l-awtentikazzjoni ta’ ċertifikat jew attestazzjoni konformi mar-rekwiżiti minimi u mal-kondizzjonijiet għall-għarfien reċiproku stabbiliti mill-Kummissjoni, skond ir-Regolament (KE) Nru 842/2006.
(2)
Il-Kummissjoni adottat rekwiżiti minimi u kondizzjonijiet għall-għarfien reċiproku għaċ-ċertifikazzjoni tal-kumpaniji u tal-persunal. B’mod partikulari, il-Kummissjoni adottat ir-Regolament tal-Kummissjoni (KE) Nru 303/2008 tat-2 ta’ April 2008 li jistabbilixxi, skond ir-Regolament (KE) Nru 842/2006 tal-Parlament Ewropew u tal-Kunsill, ir-rekwiżiti minimi u l-kondizzjonijiet għall-għarfien reċiproku għaċ-ċertifikazzjoni tal-kumpaniji u tal-persunal f’dak li għandu x’jaqsam ma’ sistemi stazzjonarji ta’ tkessiħ u tagħmir ta’ kondizzjonament ta’ l-arja u ta’ pompi tas-sħana li fihom ċerti gassijiet serra fluworinati (2); Ir-Regolament tal-Kummissjoni (KE) Nru 304/2008 tat-2 ta’ April 2008 li jistabbilixxi, skond ir-Regolament (KE) Nru 842/2006 tal-Parlament Ewropew u tal-Kunsill, ir-rekwiżiti minimi u l-kondizzjonijiet għall-għarfien reċiproku għaċ-ċertifikazzjoni tal-kumpaniji u tal-persunal f’dak li għandu x’jaqsam ma’ sistemi stazzjonarji ta’ protezzjoni min-nar u pompi tat-tifi tan-nar li fihom ċerti gassijiet serra fluworinati (3); Ir-Regolament tal-Kummissjoni (KE) Nru 305/2008 tat-2 ta’ April 2008 li jistabbilixxi, skond ir-Regolament (KE) Nru 842/2006 tal-Parlament Ewropew u tal-Kunsill, ir-rekwiżiti minimi u l-kondizzjonijiet għall-għarfien reċiproku għaċ-ċertifikazzjoni tal-persunal li jkun qed jagħmel xogħol ta’ rkupru ta’ ċerti gassijiet serra fluworinati minn tagħmir għat-tqassim ta’ l-elettriku (“switchgear”) b’vultaġġ għoli (4); ir-Regolament tal-Kummissjoni (KE) Nru 306/2008 tat-2 ta’ April 2008 li jistabbilixxi, skond ir-Regolament (KE) Nru 842/2006 tal-Parlament Ewropew u tal-Kunsill, ir-rekwiżiti minimi u l-kondizzjonijiet għall-għarfien reċiproku għaċ-ċertifikazzjoni tal-persunal li jkun qed jagħmel xogħol ta’ rkupru ta’ ċerti solventi b’bażi ta’ gass serra fluworinat mit-tagħmir (5); kif ukoll ir-Regolament tal-Kummissjoni (KE) Nru 307/2008 tat-2 ta’ April 2008 li jistabbilixxi, skond ir-Regolament (KE) Nru 842/2006 tal-Parlament Ewropew u tal-Kunsill, ir-rekwiżiti minimi għall-programmi ta’ taħriġ u l-kondizzjonijiet għall-għarfien reċiproku ta’ attestazzjonijiet ta’ taħriġ tal-persunal f’dak li għandu x’jaqsam ma’ sistemi ta’ kondizzjonament ta’ l-arja li fihom ċerti gassijiet serra fluworinati f’ċerti vetturi bil-mutur (6).
(3)
Il-miżuri pprovduti f’dan ir-Regolament huma konformi ma’ l-opinjoni tal-Kumitat stabbilit fl-Artikolu 18(1) tar-Regolament (KE) Nru 2037/2000 tal-Parlament Ewropew u tal-Kunsill (7),
ADOTTAT DAN IR-REGOLAMENT:
Artikolu 1
L-Istati Membri għandhom jużaw il-formoli li ġejjin għan-notifiki msemmija fl-Artikolu 5(2) tar-Regolament (KE) Nru 842/2006:
(1)
il-formola ta’ notifika speċifikata fl-Anness I ta’ dan ir-Regolament għal tagħmir ta’ tkessiħ stazzjonarju, ta’ kondizzjonament ta’ l-arja u ta’ pompi tas-sħana;
(2)
il-formola ta’ notifika speċifikata fl-Anness II ta’ dan ir-Regolament għal sistemi stazzjonarji ta’ protezzjoni min-nar u għall-pompi tat-tifi tan-nar;
(3)
il-formola ta’ notifika speċifikata fl-Anness III ta’ dan ir-Regolament għal tagħmir għat-tqassim ta’ l-elettriku b’vultaġġ għoli;
(4)
il-formola ta’ notifika speċifikata fl-Anness IV ta’ dan ir-Regolament għal tagħmir li fih solventi b’bażi ta’ gass serra fluworinat;
(5)
il-formola ta’ notifika speċifikata fl-Anness V ta’ dan ir-Regolament għal sistemi ta’ kondizzjonament ta’ l-arja f’vetturi bil-mutur.
Artikolu 2
Dan ir-Regolament għandu jidħol fis-seħħ fl-għoxrin jum wara l-jum tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 2 ta’ April 2008.